In wiskunde is die eksentrisiteit, aangedui met e of ε {\displaystyle \varepsilon } , 'n parameter geassosieer met elke keëlsnit. Dit kan gesien word as 'n meting van hoeveel die keëlsnit van die sirkelvorm afwyk. In besdonder, Die eksentrisiteit van 'n sirkel is nul. Die eksentrisiteit van 'n ellips wat nie 'n sirkel is nie is groter as nul maar kleiner as 1. Die eksentrisiteit van 'n parabool is 1. Die eksentrisiteit van 'n hiperbool is groter a 1 maar minder as oneindig. Verder is twee keëlsnitte soortgelyk as en slegs as hulle dieselfde eksentrisiteit het. Vir elke keëlsnit bestaan daar 'n vaste punt F, 'n lyn L en 'n nie-negatiewe getal e sodat die keëlsnit bestaan uit alle punte waarvan die afstand F gelyk is aan e maal hulle afstand na L. e word die eksentrisiteit van die keëlsnit genoem. Die lineêre eksentrisiteit van 'n keëlsnit, aangedui met c of e, is die afstand tussen die middel daarvan en die brandpunt (of een van die twee brandpunte) daarvan.